Osobitná správa č. 13/2012 „Rozvojová pomoc Európskej únie na zásobovanie pitnou vodou a základné hygienické zariadenia v subsaharských krajinách“





SKRATKY A AKRONYMÁ AKT : Africké, karibské a tichomorské štáty CRIS : Spoločný informačný systém Relex ERF : Európsky rozvojový fond EUWI : Iniciatíva Európskej únie pre vodu (European Union Water Initiative) GR pre rozvoj a spoluprácu – EuropeAid : Generálne riaditeľstvo pre rozvoj a spoluprácu – EuropeAid IGAD : Medzivládny úrad pre rozvoj (Intergovernmental Authority on Development) MRC : Miléniové rozvojové ciele ROM : Monitorovanie orientované na výsledky (Results-Oriented Monitoring) SADC : Rozvojové spoločenstvo krajín južnej Afriky (South Africa Development Community) SMP : Spoločný monitorovací program WHO/UNICEF UNICEF : Detský fond OSN WHO : Svetová zdravotnícka organizácia ZHRNUTIE I. Subsaharská Afrika mešká s plnením miléniových rozvojových cieľov v oblasti vody a hygieny. Cieľom auditu bolo posúdiť, či Komisia riadila rozvojovú pomoc EÚ na pitnú vodu a základné hygienické zariadenia v subsaharskej Afrike tak, aby sa dosiahli účinné a udržateľné výsledky. II. Dvor audítorov preskúmal vzorku 23 projektov v šiestich krajinách, ktoré predstavujú značnú časť pomoci poskytnutej tomuto regiónu, aby zistil, či sa dosiahli výsledky projektov a či je pravdepodobnosť, že sa udržia. III. Hlavnými zisteniami auditu boli tieto: - Celkovo boli zariadenia nainštalované podľa plánu a boli v prevádzke. - Avšak menej než polovica preskúmaných projektov dosiahla výsledky, ktoré splnili potreby príjemcov. - V rámci preskúmaných projektov sa vo všeobecnosti podporilo využívanie štandardných technológií a materiálov dostupných na mieste: projekty boli udržateľné z technického hľadiska. - Pri väčšine projektov nebudú v strednodobom a dlhodobom horizonte plynúť výsledky a prínosy, ak sa nezabezpečia príjmy okrem tých, ktoré plynú z poplatkov; alebo z dôvodu inštitucionálnych nedostatkov (nepostačujúce schopnosti prevádzkovateľov používať inštalované zariadenia). - Postupy Komisie v súvislosti s projektovým riadením v plnej miere pokrývajú udržateľnosť; Komisia však dobre nevyužila tieto postupy na zvýšenie pravdepodobnosti pretrvania prínosov projektov. IV. Dvor audítorov odporúča, aby Komisia vo viacerých ohľadoch zlepšila využívanie súčasných postupov s cieľom maximalizovať prínosy výdavkov EÚ na rozvoj v tejto oblasti a v tomto sektore. ÚVOD ODVETVIE VODY A HYGIENY: ÚSPECHY A VÝZVY 1. Zlepšenie zásobovania vodou a zlepšenie hygieny sú kľúčové prvky dosahovania miléniových rozvojových cieľov (MRC) [1]. Bezpečná pitná voda a hygiena prispievajú k ekonomickému rastu a znižovaniu chudoby najmä prostredníctvom lepšieho verejného zdravia [2] a podporujú iné rozvojové ciele vrátane rodovej rovnosti a potravinovej a výživovej bezpečnosti. 2. Tento sektor čelí niektorým charakteristickým výzvam. Inštalované systémy musia byť udržateľné z hľadiska životného prostredia a je potrebné vyhnúť sa degradácii vodných zdrojov, napríklad nadmerným využívaním, a ekologickým škodám napríklad v dôsledku nedostatočných hygienických systémov a systémov na likvidáciu odpadovej vody. 3. Zlepšenia v oblasti hygieny si zvyčajne vyžadujú zmeny osobných návykov a ich všeobecné prijatie a osvojenie si verejnosťou preto závisia od kampaní o hygiene. A obzvlášť vo vidieckych oblastiach operačné úlohy, menšie údržbárske práce a finančné hospodárenie vo všeobecnosti nepripadajú na stálu agentúru, ale na miestnych obyvateľov, ktorí potrebujú odbornú prípravu, ako aj podporu pri zriaďovaní vhodných inštitúcií. 4. MRC zahŕňajú konkrétny plán (MRC 7, plán 7c) v oblasti vody a hygieny, ktorým je "o polovicu znížiť počet ľudí bez udržateľného prístupu k bezpečnej pitnej vode a základným hygienickým zariadeniam do roku 2015 (oproti roku 1990)". Spoločný monitorovací program WHO/UNICEF (SMP) pre zásobovanie vodou a hygienu je mechanizmus OSN na monitorovanie pokroku dosahovania MRC v oblasti vody a hygieny. 5. Podľa správy SMP za rok 2012 svet dosiahol plán týkajúci sa pitnej vody, hoci dosiahnutie plánu v súvislosti s hygienou nie je pravdepodobné. Nepomer medzi mestskými a vidieckymi oblasťami je mimoriadny: celosvetovo 79 % ľudí bez zlepšeného zdroja pitnej vody a 72 % bez zlepšených hygienických zariadení žije vo vidieckych oblastiach [3]. 6. Plány v oblasti vody a hygieny v subsaharskej Afrike sú ďaleko od splnenia. 39 % obyvateľstva nemalo v roku 2010 prístup k zlepšenému zdroju pitnej vody a 70 % bolo bez zlepšených hygienických zariadení. Príslušné plány boli 25 % a 36 %. 7. Odhady výšky finančných prostriedkov (dodatočné prostriedky k tým, ktoré už boli naplánované) potrebných na splnenie MRC v oblasti vody a hygieny sa značne líšia. Odhad medzery vo financovaní v subsaharskej Afrike (mestské i vidiecke oblasti), ktorý zverejnila Svetová banka, je 11,8 mld. USD ročne od roku 2011 do roku 2015 [4]. Na druhej strane v Marseillskom vyhlásení z marca 2012 [5] sa ako celková dodatočná suma, ktorú je potrebné mobilizovať v období 2012 až 2015 na dosiahnutie týchto plánov v celej vidieckej Afrike, uvádza 8 mld. USD. POLITIKA A FINANČNÁ POMOC EÚ PRE TENTO SEKTOR POLITIKA V OBLASTI VODY A HYGIENY 8. Rozvojová pomoc EÚ v oblasti vody a hygieny sa riadi oznámením Komisie o vodohospodárskej politike v rozvojových krajinách [6] z roku 2002 tak, ako bolo schválené v rámci uznesenia Rady z 30. mája 2002 o vodnom hospodárstve v rozvojových krajinách [7]. Dôležitosť oblasti vody pre rozvojovú pomoc EÚ bola zopakovaná v rámci Európskeho konsenzu o rozvoji z roku 2005 [8]. 9. V oznámení Komisie z roku 2002 sa ako jeden z hlavných cieľov rozvojovej pomoci identifikuje zabezpečenie zásobovania dostatočným množstvom pitnej vody dobrej kvality pre každého človeka, najmä pre najchudobnejších, a vhodného spôsobu likvidácie odpadu. 10. Na základe tohto oznámenia EÚ spustila na svetovom summite o udržateľnom rozvoji v Johannesburgu v roku 2002 Iniciatívu pre vodu (EUWI) navrhnutú na pomoc pri dosahovaní MRC v oblasti pitnej vody a hygieny (pozri rámček 1). FINANCOVANIE 11. EÚ prideľuje finančné prostriedky na oblasť vody a hygieny prostredníctvom tematických aj geografických (národných a regionálnych) programov [9]. EÚ okrem toho poskytuje finančné prostriedky aj v kontexte operácií humanitárnej pomoci. 12. Z informačného systému Komisie o vonkajších opatreniach, Spoločného informačného systému Relex (CRIS), vyplýva, že výdavky v oblasti vody a hygieny v subsaharských krajinách v rokoch 2001 až 2010 dosiahli 1010 mil. EUR (pozri prílohu I). Keďže sa však finančné prostriedky na oblasť vody a hygieny poskytujú aj v rámci iných odvetví pomoci, napríklad pri rozvoji vidieka, poľnohospodárstve, životnom prostredí, zdraví a vzdelávaní, celková suma podpory poskytnutej Komisiou je vyššia. RÁMČEK 1 CIELE INICIATÍVY EÚ PRE VODU Cieľom EUWI je: - posilniť politickú angažovanosť a zvyšovanie záujmu o otázky zásobovania vodou a hygieny v kontexte úsilia o zníženie chudoby, - podporovať lepšie mechanizmy hospodárenia s vodou (posilnením inštitucionálnych kapacít a verejno-súkromných partnerstiev), - zlepšiť koordináciu a spoluprácu pri realizácii intervenčných opatrení v oblasti vody a hygieny, - podporovať regionálnu a subregionálnu spoluprácu v rámci integrovaného hospodárenia s vodnými zdrojmi, - podnietiť dodatočné financovanie. ROZSAH AUDITU A AUDÍTORSKÝ PRÍSTUP 13. Pri audite sa posudzovalo, či rozvojová pomoc EÚ na zásobovanie pitnou vodou a hygienické zariadenia v šiestich subsaharských krajinách, ktoré boli vybrané pre ich finančný význam medzi desiatimi najdôležitejšími príjemcami, vedú k udržateľným výsledkom. Audit bol zameraný na tieto dve otázky: a) Dosiahli sa plánované výsledky projektov financovaných EÚ a sú tieto výsledky udržateľné? b) Prijala Komisia vhodné opatrenia na zabezpečenie udržateľných výsledkov v oblasti zásobovania vodou a hygienických zariadení? 14. V rámci auditu sa hodnotilo, či projekty splnili technické, finančné a inštitucionálne podmienky potrebné na zabezpečenie udržateľnosti. Do najväčšej možnej miery sa posudzovalo aj to, či mali projekty tiež spoločenský a environmentálny vplyv [10]. 15. Audit sa vykonával v období od februára do decembra 2011. Zahŕňal podrobné preskúmanie projektov v oblasti vody a hygieny financovaných EÚ v šiestich prijímateľských krajinách: Angola, Benin, Burkina Faso, Ghana, Nigéria a Tanzánia (pozri prílohu II). Kontroly na mieste v Burkine Faso, Nigérii a Tanzánii sa uskutočnili v období od apríla do júla 2011. 16. Pri audite sa preskúmala vzorka 23 projektov a programov realizovaných na základe zmlúv financovaných zo 7., z 8. a 9. Európskeho rozvojového fondu, vrátane prvého nástroja AKT-EÚ na zabezpečenie vody (financovaného z 9. ERF), a zo všeobecného rozpočtu EÚ. Celkové náklady na tieto zmluvy predstavovali vyše 400 mil. EUR, z ktorých 49 % financovala EÚ. V prílohe III je uvedený zoznam všetkých projektov a programov vybraných na účely auditu. PRIPOMIENKY ZARIADENIA BOLI NAINŠTALOVANÉ, NO POTREBY PRÍJEMCOV NEBOLI VO VÄČŠINE PRÍPADOV USPOKOJIVO SPLNENÉ A UDRŽATEĽNOSŤ JE OHROZENÁ CELKOVO BOLI ZARIADENIA NAINŠTALOVANÉ PODĽA PLÁNU A BOLI V PREVÁDZKE 17. Z auditov Dvora audítorov a analýz správ vyplynulo, že príslušné zariadenia na zásobovanie vodou boli nainštalované pri všetkých projektoch. V niektorých prípadoch sa pôvodné plány upravili z hľadiska množstva, technických špecifikácií, lokality a načasovania, aby sa zohľadnili miestne podmienky, ktoré nastali počas realizácie (pozri prílohu IV a rámček 2). +++++ TIFF +++++ Hydrant v škole v Kilolo – Tanzánia© Európsky dvor audítorov 18. V čase auditu boli k dispozícii informácie (buď od delegácií EÚ alebo z inšpekcií audítorov Dvora audítorov) o súčasnej prevádzke: - zariadení na zásobovanie vodou pri 18 z 23 projektov, - hygienických zariadení pri 10 zo 17 projektov so zložkou týkajúcou sa hygieny. RÁMČEK 2 PREKONÁVANIE ROZDIELOV: ZLEPŠOVANIE ZÁSOBOVANIA VODOU A POSKYTOVANIA HYGIENICKÝCH SLUŽIEB PRE MALÉ MESTÁ V NIGÉRII Projekt "Prekonávanie rozdielov" prispel k zabezpečeniu čistej vody a hygienických zariadení v 12 malých mestách v štáte Jigawa na severe Nigérie. V rámci projektu sa financovala výstavba jednoduchých systémov zásobovania vodou (vrty a vodovodné siete), ktoré boli v čase návštevy audítorov (júl 2011) v dobrom stave a funkčné. Okrem toho sa pre domácnosti postavili latríny s využitím materiálov dostupných lokálne. +++++ TIFF +++++ V rámci projektu sa vykonalo viac než len vytvorenie infraštruktúry. Jeho cieľom bolo vyvolať dlhodobé zmeny návykov prostredníctvom pomoci miestnym komunitám pri identifikovaní ich potrieb vo vzťahu k projektu. Združenia spotrebiteľov vody sa zúčastnili na diskusiách o technických špecifikáciách systémov zásobovania vodou a hygienických zariadení, pričom zohľadnili potreby zákazníkov a riadili každodennú prevádzku systémov. Keď boli potrebné údržbárske práce a opravy, štátna agentúra pre oblasť vody a hygieny im poskytla podporu. Projekt má pozitívny vplyv na život miestnych komunít. Malé mestá sa očividne zbavili problému defekácie na verejných priestranstvách a znížil sa počet chorôb prenášaných vodou. V čase auditu sa projekt reprodukoval vo vyše 100 malých mestách. VIDIECKE ZÁSOBOVANIE VODOU A HYGIENA V ŠTÁTE CROSS RIVER, NIGÉRIA Príjemca grantu predložil "priebežnú opisnú správu" 7. júna 2011. Správa sa vzťahuje na celé obdobie realizácie (od 1. januára 2005 do 31. decembra 2010). Podľa priebežnej opisnej správy sa hlavné výstupy projektu realizovali v súlade s návrhom projektu a dohodou o grante, s dvomi hlavnými výnimkami: a) zníženie počtu vrtov, ktoré boli opravené, na 61 (v dohode sa uvádzal počet 120) a b) upustenie od výstavby sanitačných centier a latrín. Na kompenzáciu zníženia počtu opravených vrtov príjemca grantu vybudoval 15 dodatočných nových vrtov. 19. V 10 z 18 projektov, pri ktorých boli informácie k dispozícii, sa inštalované zariadenie na zásobovanie vodou udržiavalo čisté, v dobrom stave a funkčné. Pri siedmich projektoch sa vyskytli menšie nedostatky s vplyvom na časť projektu, kým pri jednom projekte sa zistili vážne nedostatky (pozri rámček 3). 20. Z desiatich projektov so zložkou týkajúcou sa hygieny, pri ktorých boli dostupné informácie, päť bolo úspešných, v dvoch prípadoch vybudované zariadenia neboli v prevádzke alebo dostatočne funkčné a v troch ďalších prípadoch sa vyskytli menšie nedostatky (pozri prílohu IV). +++++ TIFF +++++ RÁMČEK 3 VIDIECKE ZÁSOBOVANIE VODOU A HYGIENA V SEVERNOM REGIÓNE, GHANA Podľa záverečnej hodnotiacej správy o projekte sa v oblastiach s pravidelnými záplavami, náchylných na kontamináciu a často nedostupných umiestnili ručné čerpadlá. Pokiaľ ide o zrekonštruované vrty v okresoch East Gonja a West Mamprusi, počas overovacích misií v roku 2010 sa zistili tieto problémy: v okrese East Gonja zo 17 preskúmaných vrtov päť nebolo funkčných a tri sa nepoužívali, v okrese West Mamprusi jeden vrt zo siedmich preskúmaných vrtov nebol funkčný. V správe vypracovanej po prvej kontrole v roku 2009 sa uvádza, že zo siedmich vrtov, ktoré boli vybrané na účely inšpekcie v dvoch okresoch, sa jeden nenašiel a tri boli v zlom prevádzkovom stave. Okrem toho zo 40 vrtov preskúmaných v okrese West Gonja v kontexte technického a finančného auditu projektu v roku 2009 tri neboli funkčné. POTREBY PRÍJEMCOV VŠAK NEBOLI VO VÄČŠINE PRÍPADOV USPOKOJIVO SPLNENÉ 21. Potreby príjemcov v podobe definovanej v projektoch boli jasne splnené len v dvoch prípadoch z 23 kontrolovaných projektov a v šiestich ďalších prípadoch boli splnené, no s menšími nedostatkami. V ostatných prípadoch sa vyskytli vážnejšie nedostatky (pozri prílohu IV a rámček 4). 22. Okrem dvoch výnimiek subjekty prevádzkujúce zariadenia nevykonávali pravidelné kontroly na ubezpečenie, že kvalita vody spĺňa minimálne štandardy pre ľudskú spotrebu (pozri rámček 5). 23. Ťažkosti pri organizovaní pravidelných testov a riziko kontaminácie [11] patrili medzi najčastejšie prekážky v dosiahnutí týchto štandardov. Obyvateľom, ktorým sa voda dodáva, sa preto často dôrazne odporúča prevariť ju pred pitím alebo využitím na varenie. PRI VÄČŠINE PROJEKTOV NEBUDÚ V STREDNODOBOM A DLHODOBOM HORIZONTE PLYNÚŤ VÝSLEDKY A PRÍNOSY, AK SA NEZABEZPEČIA PRÍJMY OKREM TÝCH, KTORÉ PLYNÚ Z POPLATKOV 24. Dvor audítorov posudzoval technickú, finančnú a inštitucionálnu udržateľnosť kontrolovaných projektov a, ak to bolo možné, aj ich spoločenský a environmentálny vplyv prostredníctvom analýzy technických dokumentov a preskúmaním projektov (pozri bod 14 a prílohu IV). RÁMČEK 4 PROGRAM ZÁSOBOVANIA VODOU A HYGIENY PRE MALÉ MESTÁ, NIGÉRIA Súčasťou programu bola konštrukcia vrtov, čerpadiel a distribučných sietí v 24 malých mestách v štátoch Adamawa, Delta a Ekiti. Plány záviseli od rozvodnej siete, ktorá by poháňala čerpadlá, v skutočnosti však táto sieť takmer neexistuje. Hoci boli nainštalované záložné generátory, nafta v dostatočnom množstve potrebná na pravidelný pohon je však príliš drahá. Hoci sú inštalované zariadenia v dobrom prevádzkovom stave, v čase auditu sa v dôsledku uvedených skutočností spúšťali len v zriedkavých prípadoch. Potenciálni užívatelia preto naďalej využívali doterajšie zdroje vody a program, ktorého cieľom bolo zabezpečiť spoľahlivý zlepšený zdroj pitnej vody, prakticky nezaistil žiadne prínosy. PROGRAM ZÁSOBOVANIA VODOU PRE REGIONÁLNE CENTRÁ, FÁZA I, TANZÁNIA V Mwanze sa pôvodne plánovaná výstavba čistiarne odpadových vôd posunula do fázy II napriek tomu, že realizácia zložky projektu týkajúcej sa zásobovania vodou bola už dokončená. RÁMČEK 5 KVALITA VODY V ANGOLE A TANZÁNII V meste Tombwa v Angole subjekt zodpovedný za riadenie systému zásobovania vodou vyhlásil, že analýzy vody sa vykonávali denne, no audítorom neboli o týchto analýzach poskytnuté žiadne záznamy. Voda dodávaná do predmestských oblastí Luandy bola chemicky upravená v zariadení na úpravu vôd pred jej distribúciou a podľa správ spĺňala kritériá stanovené v usmerneniach WHO. Vodovodná sieť bola však často poškodená, čo zvyšovalo možnosť kontaminácie vody počas jej distribúcie užívateľom. Vo vidieckych oblastiach pri projekte zásobovania desiatich dedín v severnej provincii Uige vodou sa nevykonávali žiadne analýzy vody pre ťažkosti dostať sa do oblasti, kde sa zachytáva voda. V Tanzánii sa v rámci vidieckeho projektu zásobovania dedín v okrese Njombe vodou dalo spoľahnúť na podporu miestneho laboratória, ktoré uskutočňovalo analýzy vody, hoci testy kvality vody sa vykonávali nepravidelne. Miestni poľnohospodári však nedávno začali v blízkosti záchytnej oblasti pestovať jačmeň a používajú chemické hnojivá a pesticídy. Miestne laboratórium nebolo vybavené na odhalenie týchto druhov kontaminácie a vzorky vody sa museli poslať do hlavného mesta, s čím sa spájajú dlhé čakacie lehoty na výsledky analýzy a zvýšené náklady. TECHNICKÁ UDRŽATEĽNOSŤ 25. V rámci preskúmaných projektov sa vo všeobecnosti podporilo využívanie štandardných technológií a materiálov dostupných na mieste pri zložke zásobovania vodou, ako aj pri zložke hygienických zariadení. Konkrétne v prípade vidieckych projektov (15 z 23 projektov) sa vybudovali jednoducho udržiavateľné vrty, vykopali studne s ručnými čerpadlami na zásobovanie vodou a podporila sa výstavba nízkonákladových modelov toaliet s využitím miestnych materiálov. +++++ TIFF +++++ Hydrant – Burkina Faso© Európsky dvor audítorov FINANČNÁ UDRŽATEĽNOSŤ 26. Prínosy projektov v oblasti vody a hygieny budú po ich odovzdaní zaručené, len ak je k dispozícii dostatočný spoľahlivý príjem na pokrytie prevádzkových nákladov vrátane bežnej údržby a potrebných opráv. Inštalované zariadenia sa po čase budú musieť tiež nahradiť alebo opraviť. Rada vo svojich záveroch z roku 2002 uviedla, že pri stanovovaní cien služieb zásobovania vodou by sa mala zabezpečiť finančná udržateľnosť, dodala však, že splnenie základných potrieb chudobných a zraniteľných skupín si vyžaduje navrhnutie vhodných štruktúr poplatkov a systémov ich výberu [12]. Národné a miestne politiky v partnerských krajinách sa líšia a z praktických aj politických dôvodov sa bežne využívajú dane a prevody, ako aj poplatky [13]. 27. Návrhy projektov zahŕňajú plány na zabezpečenie udržateľnosti po odovzdaní projektov, a mali by preto obsahovať analýzu možností financovania dostupného lokálne, ako aj analýzu rizík (napr. možné ukončenie financovania vládou alebo potreba vyšších dotácií v dôsledku okolností). Praktické prekážky stanovovaniu a výberu poplatkov sa dajú riešiť v detailnej koncepcii a napríklad poskytnutím odbornej prípravy v rámci realizácie projektu. 28. V súvislosti s prevádzkou inštalovaných systémov bolo k dispozícii len malé množstvo záznamov, najmä pri vidieckych projektoch. Dvor audítorov preto analyzoval akúkoľvek dostupnú dokumentáciu (napr. záznamy o výbere poplatkov a bankové výpisy) a, keď to bolo možné, o finančnej situácii diskutoval so subjektmi zodpovednými za prevádzkovanie systémov, ako aj s konečnými príjemcami projektov. 29. Len v prípade štyroch z 23 preskúmaných projektov boli poplatky stanovené v takej výške, aby pokrývali prevádzkové náklady. Pri ostatných je udržateľnosť ohrozená, ak nebudú k dispozícii prevody a dane. Tak ako je vysvetlené v troch nasledujúcich bodoch, na poplatky mali vplyv faktory ako: a) vnímaná schopnosť prijímateľského obyvateľstva platiť za danú službu; b) odmietnutie poplatkov za vodu s odôvodnením, že vláda by mala poskytovať vodu zdarma; c) a neúčinná fakturácia a výber poplatkov. 30. Pri dvoch vidieckych projektoch v Burkine Faso (Regionálny solárny program – fáza II a Samoriadenie pitnej vody a hygieny vo vidieckej oblasti štyroch provincií v Burkine Faso) cenu stanovili starostovia bez dostatočného zohľadnenia potreby pokryť náklady. To isté platí v prípade dvoch mestských projektov preskúmaných v Angole, kde bola cena vody dotovaná. Toto sú príklady situácie, keď poplatky nebudú postačovať na pokrytie nákladov a daní, alebo budú na zabezpečenie udržateľnosti potrebné prevody. 31. Podľa agentúry realizujúcej kontrolované projekty v Nigérii (Projekt vidieckeho zásobovania vodou a hygieny v štáte Cross River) miestni obyvatelia si myslia, že voda by mala byť bezplatná a pre verejné blaho, a sú proti tomu, aby domácnosti alebo jednotlivci platili za pitnú vodu. V prípade projektu Vidiecke zásobovanie vodou a hygiena v Severnom regióne v Ghane podľa záverečnej hodnotiacej správy mnohé výbory pre vodu a hygienické zariadenia nevyberali poplatky za vodu. 32. Pri ôsmich projektoch Dvor audítorov zaznamenal rozsiahle problémy súvisiace s fakturáciou a výberom poplatkov (nízky počet pripojených domácností a značné množstvo vody nebolo vyfakturované, spolu s neadekvátnym spôsobom merania spotreby). Zo správy o činnosti za rok 2010 napríklad vyplynulo, že pri projekte Zásobovanie vodou a hygienické zariadenia pre predmestské oblasti Luandy v Angole EPAL (poskytovateľ verejných vodohospodárskych služieb v Luande) vyfakturoval len 46,5 % vyprodukovanej vody (31,1 mil. EUR) a len za polovicu z tohto množstva vybral poplatky (15,4 mil. EUR). INŠTITUCIONÁLNA UDRŽATEĽNOSŤ 33. Pokiaľ ide o inštitucionálnu udržateľnosť, je dôležité, aby miestne orgány, akými sú združenia a výbory spotrebiteľov vody, boli oprávnené na riadenie a prevádzkovanie inštalovaných zariadení a mali prístup k potrebným zručnostiam a technickej expertíze. 34. Pri kontrolovaných projektoch sa zabezpečilo, aby sa príjemcovia podieľali na počiatočnom rozhodovaní, a projekty vo všeobecnosti zahŕňali rozvoj miestnych technických znalostí a expertízy. 35. Pri siedmich kontrolovaných projektoch však príslušné orgány neboli schopné zabezpečiť riadne fungovanie inštalovaných zariadení. Medzi ťažkosti zistené v týchto prípadoch patril nedostatok technických zručností na primeranej úrovni a neschopnosť vybudovať vlastnícku zodpovednosť (pozri rámček 6). V praxi ktorýkoľvek z týchto nedostatkov môže znamenať, že zariadenie sa nebude využívať. RÁMČEK 6 PROGRAM ZÁSOBOVANIA VODOU A HYGIENY PRE MALÉ MESTÁ, NIGÉRIA Komunity nemali dostatočné schopnosti zorganizovať údržbu a opravy systémov a na vyvolanie zmien návykov mali ešte menšie kapacity. V správe o hodnotení v polovici obdobia z roku 2006 sa uviedlo, že združenia spotrebiteľov vody budú potrebovať podporu ešte dlho po ukončení stavebných prác. V správe o následnom monitorovaní z polovice roku 2010 sa zistilo, že situácia sa nezmenila, keďže "sa nenašiel nikto, kto by rozvoj modelu komunitnej vlastníckej zodpovednosti posunul po finalizácii stavebných prác ďalej". Záverom správy bolo, že nedostatok podpory komunitám ohrozoval udržateľnosť projektu. Toto sa potvrdilo auditom Dvora audítorov. ZODPOVEDNOSŤ PARTNERSKÝCH KRAJÍN 36. Keď fungovanie projektov závisí od financovania, technickej podpory alebo iných opatrení zo strany vlád partnerských krajín a miestnych orgánov, ich záväzok je potrebný na zabezpečenie udržateľnosti. Pri troch projektoch, kde boli záväzky formálne prijaté, neboli dodržané (pozri rámček 7). V prípade zvyšných 20 projektov sa neprijali žiadne formálne záväzky. SPOLOČENSKÝ A ENVIRONMENTÁLNY VPLYV 37. Bez relevantných údajov a environmentálnych ukazovateľov nie je možné posúdiť rozsah príspevku kontrolovaných projektov k zlepšeniu celkových životných podmienok cieľového obyvateľstva a ochrany životného prostredia. 38. Bez ohľadu na to, hoci všetky projekty mali byť zamerané na potreby chudobných, zistilo sa šesť prípadov, keď najchudobnejší a najzraniteľnejší obyvatelia nemali prístup k pitnej vode a základným hygienickým zariadeniam. 39. Takisto napriek širokej podpore kampaní na zvýšenie povedomia o hygiene a senzibilizáciu v tejto oblasti pomerne nízka dôležitosť zložky týkajúcej sa hygieny a nedostatočne jasná a účinná integrácia oblasti vody, sanitačných a hygienických záležitostí značne znížili dosah týchto činností (pozri rámček 8). RÁMČEK 7 ZÁSOBOVANIE PITNOU VODOU V MESTE TOMBWA, ANGOLA Vláda Angoly nedodržala svoje záväzky stanovené v dohodách o financovaní týkajúce sa stavebných prác (rozšírenie vodovodného systému a rozvodnej siete elektrickej energie), úpravy poplatkov za vodu odrážajúce skutočné náklady a podpory procesu reštrukturalizácie EMAST (poskytovateľ verejných vodohospodárskych služieb v Tombwe). Dodržanie takýchto záväzkov zo strany vlády je mimoriadne dôležité na zabezpečenie udržateľnosti intervenčných opatrení. RÁMČEK 8 REGIONÁLNY SOLÁRNY PROGRAM – FÁZA II, BURKINA FASO Program sa zameriaval najmä na aktivity týkajúce sa pitnej vody. Aspekty týkajúce sa hygieny sa nebrali do úvahy v rovnakom rozsahu a v plánovacích dokumentoch sa nestanovili žiadne opatrenia v súvislosti s hygienickou infraštruktúrou. V dôsledku oneskorení pri výstavbe zariadení sa časť opatrení týkajúcich sa odborného vzdelávania/zvyšovania povedomia o osvedčených hygienických návykoch nemohla uskutočniť alebo sa uskutočnila príliš skoro. INTEGROVANÝ PRÍSTUP K VYHUBENIU GUINEJSKÉHO ČERVA PROSTREDNÍCTVOM ZÁSOBOVANIA VODOU, SANITÁRNYMI A HYGIENICKÝMI OPATRENIAMI V SEVERNOM REGIÓNE, GHANA Jeden zo štyroch hlavných výsledkov projektu súvisel s kampaňami zvyšovania povedomia o hygiene a zahŕňal činnosti zamerané na zavedenie lepších hygienických návykov. Zistilo sa však, že výsledky činností v oblasti propagácie hygieny v školách a v komunite boli zväčša neúčinné (druhá správa o monitorovaní výkonnosti z roku 2009 a správa ROM z roku 2010). +++++ TIFF +++++ ZÁSOBOVANIE PITNOU VODOU V MESTE TOMBWA, ANGOLA Projekt nezahŕňal zložku týkajúcu sa hygieny napriek tomu, že v predrealizačných štúdiách sa zlá hygiena označila za hlavné riziko pre zdravie obyvateľstva. V čase auditu bola situácia nezmenená: defekácia na verejných priestranstvách a iné zlé hygienické návyky zvyšujúce zdravotné riziká boli stále bežné. 40. Pri jednom projekte (Prekonávanie rozdielov: zlepšovanie zásobovania vodou a poskytovania hygienických služieb pre malé mestá v Nigérii, pozri rámček 2), realizácia kampaní na zvýšenie povedomia o hygiene dosiahla úspech. Komunity sa očividne zbavili problému defekácie na verejných priestranstvách. V čase auditu sa projekt reprodukoval vo vyše 100 malých mestách. Komunity okrem toho navštívili delegácie z Nigeru (hranica sa nachádza o 25 km ďalej), ktoré sa chceli dozvedieť o prijatom prístupe, aby ho mohli uplatniť vo svojej krajine. NAPRIEK KOMPLEXNÝM RIADIACIM POSTUPOM NEBOLI VYRIEŠENÉ DÔLEŽITÉ ZÁLEŽITOSTI TÝKAJÚCE SA UDRŽATEĽNOSTI 41. V odvetví vodného hospodárstva Komisia na poskytnutie rozvojovej pomoci najčastejšie využíva mechanizmus projektového prístupu. Zamestnanci Komisie nerealizujú projekty priamo, ale navrhujú a uskutočňujú ich buď agentúry pod záštitou príslušného ministerstva v partnerskej krajine alebo mimovládne alebo medzinárodné organizácie. 42. Komisia stanovila postupy a poskytuje pokyny, usmernenia a poradenstvo o schvaľovaní a monitorovaní. Po zistení, že udržateľnosť je často ohrozená (pozri body 25 až 40), Dvor audítorov preskúmal, či tieto postupy v zásade poskytujú primeranú záruku, že projekty budú udržateľné, a či boli skutočne úspešne uplatnené pri preskúmaných projektoch. POSTUPY KOMISIE V SÚVISLOSTI S PROJEKTOVÝM RIADENÍM ÚPLNE POKRÝVALI UDRŽATEĽNOSŤ 43. Komisia poskytuje interné usmernenia pre každú z hlavných fáz projektového cyklu: programovanie, identifikácia, formulácia, realizácia a hodnotenie a audit. K oblasti vody a hygieny existujú osobitné usmernenia [14]. 44. V usmerneniach sa neustále odkazuje na udržateľnosť a stanovujú sa rôzne opatrenia a kontroly pre jednotlivé fázy, čo spolu poskytuje záruku, že riziká pre udržateľnosť budú identifikované a riadené. Okrem iného zabezpečujú, aby: a) vo fáze programovania boli národné programy krajín v súlade so stratégiami partnerskej krajiny a stratégiami na zníženie chudoby a aby sa v nich zohľadnila koordinácia s ostatnými poskytovateľmi pomoci; b) sa vo fáze identifikácie a formulácie navrhli uspokojivé technické riešenia, identifikovala sa dostupnosť stabilných zdrojov financovania a definovali jasné ukazovatele, ciele a plány. V prípade grantových zmlúv financovaných Európskou komisiou [15], akými sú zmluvy v rámci nástroja na zabezpečenie vody, sa výsledok rovnakého typu analýzy zohľadňuje vo výberovom procese; c) vo fáze realizácie Komisia monitorovala pokrok a včas prijímala nápravné opatrenia; d) vo fázach realizácie a hodnotenia a auditu systém Komisie týkajúci sa monitorovania orientovaného na výsledky (ROM) [16] zahŕňal posúdenie potenciálnej udržateľnosti výsledkov v priebehu realizácie projektu a skutočnej udržateľnosti výsledkov po jeho ukončení; e) v prípade záverečných hodnotení zmluvne dohodnutých útvarmi Komisie zadávacie podmienky zahŕňali potrebu posúdiť udržateľnosť výsledkov projektov. V ZNAČNOM POČTE PRÍPADOV VŠAK KOMISIA NEDOKÁZALA VYRIEŠIŤ DÔLEŽITÉ OTÁZKY V SÚVISLOSTI S UDRŽATEĽNOSŤOU VÝSLEDKOV 45. O tom, že Komisia identifikovala nasledujúce nedostatky v návrhu projektov alebo že prijala opatrenia na ich riešenie, sa nenašli žiadne dôkazy: a) pri deviatich projektoch chýbali dôležité aspekty technických špecifikácií alebo neboli dostatočne vysvetlené; b) v 11 prípadoch nebola hospodárska a finančná analýza dostatočne rozvinutá; c) pri ôsmich projektoch neboli jasne definované ciele a pri ďalších desiatich jasne definované ukazovatele, východiskové hodnoty alebo plány. 46. Nedostatky zahŕňali: a) v prípadoch, keď boli známe riziká pre udržateľnosť projektov (najmä v súvislosti s nepriaznivými hydrogeologickými podmienkami na využívanie podzemnej vody) neboli k dispozícii dostatočne podrobné informácie o navrhovaných technických riešeniach alebo o opatreniach na zmiernenie rizík, ktoré sa mali prijať; b) prípady, keď sa prijaté technické riešenie ukázalo ako nedostatočné; c) prípady nerovnováhy zložky projektov týkajúcej sa zásobovania vodou a zložiek v súvislosti s likvidáciou odpadových vôd a ich spracovaním. 47. Ekonomické a finančné aspekty majú pre udržateľnosť veľký význam. Keďže poplatky spravidla nie sú dostatočné, aby pokryli prevádzkové náklady a náklady na údržbu, je nevyhnutné identifikovať stabilné alternatívne zdroje financovania, ktoré sa, ak je to možné, poskytnú pred schválením financovania projektových operácií. 48. Len v jedinom prípade – Regionálny solárny program – fáza II v Burkine Faso – sa finančná udržateľnosť zoširoka prediskutovala v návrhu financovania. V ďalších 11 prípadoch z preskúmaných dokumentov nevyplynulo, ako sa plánovalo financovanie údržby a výmeny infraštruktúry. 49. Mimoriadne zložitý kontext, v ktorom sa projekty realizujú (komunity s nízkym príjmom, neochota platiť za vodu atď.) a ťažkosti pri vytváraní dostatočných zdrojov na pokrytie prevádzkových nákladov (pozri bod 29), si okrem toho vyžadovali analýzu riešenia medzier vo financovaní vo fáze posudzovania a oprávňovali by podmienenie prijatia rozhodnutia o financovaní konkrétnymi záväzkami v tomto ohľade. To však nebol prípad žiadneho z kontrolovaných projektov. 50. Nedostatočne jasné definície cieľov projektov sa týkali najmä plánovaného zariadenia, úrovne jeho prevádzky (množstvo a kvalita) a cieľového obyvateľstva, ktoré malo získať prospech z výsledkov projektov. Nedostatok jasných a vyčíslených opatrení výrazne obmedzovali schopnosť Komisie monitorovať pokrok realizácie a neskôr merať a kontrolovať, či budú dosiahnuté výsledky v budúcnosti udržateľné alebo nie (pozri rámček 9). 51. Komisia monitorovala 18 z 23 projektov prostredníctvom postupu ROM. Pri ôsmich z nich sa nenašiel dôkaz o tom, že by Komisia prijala opatrenia na základe odporúčaní v správach ROM. 52. Vypracovanie záverečných hodnotení sa spravidla začína pred ukončením projektových činností alebo krátko po ich ukončení, teda príliš skoro na posúdenie udržateľnosti. Oproti tomu následné monitorovanie a následné hodnotenia sa vykonávajú dostatočný čas po ukončení projektu na to, aby sa osobitne venovali otázke udržateľnosti. Kým pri desiatich z 23 preskúmaných projektov bolo vykonané záverečné hodnotenie, následné monitorovanie sa uskutočnilo len v dvoch prípadoch z 20, ktoré mohli byť jeho predmetom [17]. Podrobnosti sú uvedené v prílohe V. 53. Na záver treba poznamenať, že iné faktory mimo dosahu Komisie majú vplyv na udržateľnosť výsledkov projektov, napríklad spoľahlivosť údajov použitých na meranie vplyvu projektov (napr. zdravie, vzdelanie a životné prostredie). RÁMČEK 9 ZNIŽOVANIE DETSKEJ ÚMRTNOSTI A ZVÝŠENIE ŠKOLSKEJ DOCHÁDZKY ZLEPŠENÍM PRÍSTUPU K VODE A HYGIENICKÝM ZARIADENIAM VO VIDIECKYCH OBLASTIACH ANGOLY V návrhu projektu sa nešpecifikovali lokality stavby na zásobovanie vodou a hygienickej infraštruktúry a nestanovili sa v ňom jasné výsledky z hľadiska kvality vody. VIDIECKE ZÁSOBOVANIE VODOU A HYGIENA V SEVERNOM REGIÓNE, GHANA O obyvateľstve, na ktoré bol projekt zameraný, neboli k dispozícii žiadne ucelené informácie: kým realizačná štúdia z roku 2000 odkazovala na celkovú populáciu 576000 obyvateľov v 865 dedinách v troch okresoch, v hodnotiacej správe z polovice obdobia sa spomína populácia 386000 obyvateľov v roku 2002 v tej istej oblasti. ŠIESTY PROGRAM MIKROPROJEKTOV, GHANA Hoci sa v projektových dokumentoch uvádzal zvýšený prístup k pitnej vode, nestanovili sa žiadne plány z hľadiska množstva a kvality vody. ZÁVERY A ODPORÚČANIA ZÁVERY 54. Pri projektoch, na ktoré sa vzťahoval audit Dvora audítorov, boli zariadenia nainštalované podľa plánu a boli v prevádzke (pozri body 17 až 20). Avšak len menej ako polovica projektov zabezpečila výsledky spĺňajúce potreby príjemcov (pozri body 21 až 23). Pri väčšine projektov nebudú v strednodobom a dlhodobom horizonte plynúť výsledky a prínosy, ak sa nezabezpečia príjmy okrem tých, ktoré plynú z poplatkov (pozri body 24 až 36). 55. Zistilo sa, že použité technológie boli primerané (pozri bod 25). 56. Stanovené poplatky za vodu však nepokrývali všetky náklady buď z dôvodu, že boli stanovené na základe schopnosti platiť, alebo pre neochotu platiť a neúčinné postupy fakturácie a výberu poplatkov. Dlhodobé prevádzkové náklady vyplývajúce z projektov tak záviseli od ďalšieho financovania (pozri body 26 až 32). 57. Pri siedmich projektoch prevádzkovatelia nemali kapacity plniť svoje úlohy z dôvodu nedostatočne rozvinutých technických spôsobilostí a neschopnosti vybudovať vlastnícku zodpovednosť (pozri body 33 až 35). Pri troch projektoch, kde partnerské vlády formálne prijali záväzky, tieto neboli dodržané (pozri bod 36). 58. Hoci Dvor audítorov našiel dobré aj zlé príklady spoločenských a environmentálnych vplyvov, bez relevantných údajov a environmentálnych ukazovateľov nie je možné posúdiť prispenie projektov (pozri body 37 až 40). 59. Hoci postupy projektového riadenia v plnej miere pokrývali udržateľnosť, pri preskúmaných projektoch Komisia nedokázala vyriešiť dôležité otázky v súvislosti s udržateľnosťou výsledkov. Vo fáze navrhovania projektu navrhnuté technické riešenia (osem projektov) a finančná životaschopnosť (11 projektov) neboli dostatočne zanalyzované. Pri 18 projektoch neboli stanovené jasné ciele, ukazovatele a plány (pozri body 41 až 50). 60. Správy o monitorovaní, overovaní a hodnotení sa nevyužívali v plnej miere, čo obmedzilo schopnosť Komisie zaviesť nápravné opatrenia. Pri väčšine ukončených projektov okrem toho pre chýbajúce následné monitorovanie alebo hodnotenia nebolo možné vykonať užitočné posúdenie udržateľnosti výsledkov (pozri body 51 až 52). 61. Podporou EÚ sa tak zvýšil prístup k pitnej vode a základným hygienickým zariadeniam v šiestich kontrolovaných subsaharských krajinách za použitia štandardných technológií a materiálov dostupných na mieste, hoci potreby príjemcov sa splnili len pri menej než polovici preskúmaných projektov. Pri väčšine projektov nebudú v strednodobom a dlhodobom horizonte plynúť výsledky a prínosy, ak sa nezabezpečia príjmy okrem tých, ktoré plynú z poplatkov. Napriek komplexným riadiacim postupom Komisia nevyriešila dôležité záležitosti týkajúce sa udržateľnosti. ODPORÚČANIA 62. S cieľom maximalizovať prínosy výdavkov na rozvojovú pomoc EÚ v tomto regióne a odvetví by Komisia mala: a) zabezpečiť, aby boli jej postupy riadne uplatňované, najmä pokiaľ ide o nasledujúce body vo fáze posudzovania projektov: i) definícia explicitných cieľov projektov (množstvá, typ zariadenia, lokalita, priami a nepriami príjemcovia); ii) opis a odôvodnenie navrhnutých technologických riešení (ak sa to vzťahuje s odkazom na alternatívne možnosti); iii) stanovenie objektívnych overiteľných ukazovateľov pokroku, ako aj východiskových hodnôt a vyčíslených plánov pre výsledky projektov; b) vykonať dostatočnú hospodársku a finančnú analýzu na jednoduchú identifikáciu očakávaných zdrojov financovania projektov v budúcnosti (vrátane odhadu výšky príspevku a načasovania); c) pred schválením projektu otvorene zvážiť, či je pravdepodobné, že podmienky pre úspech vrátane záväzkov partnerskej krajiny budú splnené. d) zabezpečiť, aby sa v plnej miere využili výsledky monitorovania, overovania a hodnotenia a aby sa odporúčania v správach zohľadnili a realizovali. Túto správu prijala komora III, ktorej predsedá Karel PINXTEN, člen Dvora audítorov, v Luxemburgu na svojom zasadnutí dňa 10. júla 2012. Za Dvor audítorov +++++ TIFF +++++ Vítor Manuel da Silva Caldeira predseda [1] Miléniové rozvojové ciele boli stanovené v Miléniovej deklarácii Organizácie Spojených národov, ktorú v septembri 2000 podpísalo 189 krajín (http://www.un.org/millennium/declaration/ares552e.pdf) s cieľom pomôcť ľuďom dostať sa z extrémnej chudoby a rôznych ťažkých životných podmienok do roku 2015. Tieto ciele sa týkajú odstránenia chudoby a hladu, zabezpečenia všeobecného vzdelania, rodovej rovnosti, zdravia detí a matiek, boja proti HIV/AIDS, zaistenia udržateľnosti životného prostredia a globálneho partnerstva pre rozvoj. Oblasť vody a hygieny je obsiahnutá v MRC 7 týkajúcom sa udržateľnosti životného prostredia; táto oblasť však zásadne prispieva k dosiahnutiu všetkých MRC. [2] Svetová zdravotnícka organizácia (WHO) odhaduje, že by sa dalo predísť 6,3 % úmrtí vo svete (8 %, ak sa berú do úvahy len rozvojové krajiny) dodávkou kvalitnejšej vody a lepšími sanitárnymi a hygienickými opatreniami. Obeťami väčšiny úmrtí, ktorým sa dalo predísť, boli deti v rozvojových krajinách. [3] V spoločnom monitorovacom programe WHO/UNICEF sa skvalitnený zdroj pitnej vody definuje ako zdroj, ktorý je chránený od vonkajšej kontaminácie, konkrétne od kontaminácie výkalmi. Za zlepšené zdroje vody sa považujú: voda vedená potrubím do obydlia, na dvor alebo pozemok; verejný vodovod alebo hydrant; rúrková studňa alebo vrt; chránená kopaná studňa; chránený prameň; zachytávanie dažďovej vody. Zlepšené hygienické zariadenie sa definuje ako zariadenie, prostredníctvom ktorého sa ľudské výkaly oddelia od kontaktu s ľuďmi, napríklad: splachovanie alebo ručné splachovanie do potrubnej kanalizácie, septiku, latríny vyhĺbenej v zemi; ventilovaná vylepšená latrína vyhĺbená v zemi; latrína s plošinkou; kompostová toaleta (http://www.wssinfo.org/definitions-methods/introduction/). [4] Tabuľka 8.7, Sudeshna Ghosh Banerjee a Elvira Morella, Africa’s Water and Sanitation Infrastructure: Access, Affordability, and Alternatives (Vodná a hygienická infraštruktúra v Afrike: prístup, dostupnosť a alternatívy), Svetová banka, 2011. [5] Vyhlásenie konferencie o iniciatíve týkajúcej sa vidieckeho zásobovania vodou a hygieny a o nástroji na zabezpečenie vody pre Afriku, Marseille, 14. marca 2012 (http://www.afdb.org/fileadmin/uploads/afdb/Documents/Generic-Documents/RWSSI-AWF%20Conference%20Declaration%20Final%2014%20Mar%202012.pdf). [6] KOM(2002) 132 v konečnom znení, 12. marca 2002 – Vodohospodárska politika v rozvojových krajinách a priority pre rozvojovú spoluprácu EÚ. [7] Dokument Rady č. 9696/02. [8] Body 80 až 81 Európskeho konsenzu o rozvoji (Ú. v. EÚ C 46, 24.2.2006), voda (spolu s energiou) je súčasťou deviatich prioritných oblastí rozvojovej politiky EÚ. [9] Európske rozvojové fondy (ERF) pre štáty AKT a vo finančnom rámci na obdobie 2007 – 2013 nástroj rozvojovej spolupráce pre Áziu a Latinskú Ameriku a nástroj európskej susedskej politiky pre susediace krajiny. [10] V súlade so stanoviskom Komisie vyjadrenom v KOM(2002) 132 v konečnom znení "v strategickom prístupe k udržateľnému prístupu k vodným zdrojom a ich riadeniu sú integrované odvetvové a medziodvetvové záležitosti a tento prístup zahŕňa všetky aspekty udržateľnosti. Ekonomickú, sociálnu a environmentálnu udržateľnosť...". [11] Medzi faktory, ktoré najvýraznejšie prispievajú ku kontaminácii zásob vody, patria staré vodovodné potrubia a nedostatočne chránené vodné zdroje. Aj tam, kde sú zariadenia nové, ak sa potrubné distribučné systémy nevyužívajú, proces prepravy a domáceho uskladnenia vody prispieva k riziku kontaminácie. [12] Uznesenie Rady o vodohospodárskej politike v rozvojových krajinách: politika a priority rozvojovej spolupráce EÚ (9696/02 zo 7. júna 2002), bod 7. [13] Hoci sa to doteraz nespomenulo vo vyhláseniach EÚ týkajúcich sa rozvojovej politiky v oblasti vody a hygieny, o využití kombinácie poplatkov, daní a – v prípade kapitálových investícií – prevodov ("3T" – z angl. tariffs, taxes, transfers) sa diskutuje napríklad v dokumente Managing Water for All (Hospodárenie s vodou pre všetkých) (Organizácia pre hospodársku spoluprácu a rozvoj, 2009). [14] Usmernenia Komisie k rozvojovej spolupráci v oblasti vodných zdrojov (1998, aktualizovaná verzia z roku 2008) a súbor usmernení k 10. programovému obdobiu ERF (Úloha oblasti vody a hygieny pri dosahovaní miléniových rozvojových cieľov). [15] Podľa bodu 6.1.1 Praktických pokynov k zmluvným postupom v oblasti vonkajších opatrení EÚ (vydanie z januára 2012) je grant priamym finančným príspevkom v podobe daru z rozpočtu EÚ alebo ERF na financovanie: - opatrenia zameraného na pomoc pri dosahovaní cieľa, ktorý je súčasťou politiky Európskej únie, - alebo činnosti orgánu, ktorého účelom je všeobecný európsky záujem alebo ktorého cieľ je súčasťou politiky Európskej únie. [16] Systém Komisie týkajúci sa monitorovania orientovaného na výsledky (ROM) bol zriadený v roku 2000 s cieľom poskytovať nezávislú, objektívnu a nestrannú spätnú väzbu o výkonnosti projektov a programov pomoci financovaných EÚ. ROM je súčasťou celkového cyklu záruky kvality úradu EuropeAid, ktorý začína návrhom projektov a končí po ich realizácii. Poskytuje odporúčania k opatrenia počas priebehu projektov. [17] Následné monitorovanie sa všeobecnosti začína do dvoch rokov po ukončení projektu. -------------------------------------------------- PRÍLOHA I OBLASŤ VODY A HYGIENY (SUBSAHARSKÉ KRAJINY): ZMLUVNE DOHODNUTÉ SUMY V OBDOBÍ 2001 – 2010 Región profitujúci z opatrenia | Zmluvne dohodnutá suma (EUR) | Geografické programy | EUWF (9. ERF) [1] | Spolu | Mozambik | 50937409,24 | 37018074,60 | 87955483,84 | Burkina Faso | 59080872,33 | 7125461,00 | 66206333,33 | Tanzánia | 38059850,98 | 27852366,00 | 65912216,98 | Nigéria | 61930227,68 | 3416645,95 | 65346873,63 | Lesotho | 34779134,56 | 10000000,00 | 44779134,56 | Benin [2] | 24225786,83 | 19863828,00 | 44089614,83 | Ghana | 37998463,78 | 2764826,00 | 40763289,78 | Etiópia | - | 39947063,39 | 39947063,39 | Maurícius [2] | 38945583,78 | - | 38945583,78 | Rwanda | 29957191,50 | 8573355,25 | 38530546,75 | Angola | 32026905,70 | 5018240,00 | 37045145,70 | Uganda | 8017687,04 | 28107637,00 | 36125324,04 | Pobrežie Slonoviny | 34664325,20 | 1400001,00 | 36064326,20 | Keňa | 2995171,46 | 30462679,60 | 33457851,06 | Madagaskar | - | 30400952,00 | 30400952,00 | Mali | 19910603,30 | 9451714,00 | 29362317,30 | Čad | 19099441,52 | 675000,00 | 19774441,52 | Malawi | 4725,00 | 17619266,75 | 17623991,75 | Zambia | 3025570,00 | 13546210,00 | 16571780,00 | Senegal | 1221044,55 | 14350685,37 | 15571729,92 | Niger | 1608065,01 | 9491300,64 | 11099365,65 | Namíbia | 6183029,77 | 4641954,00 | 10824983,77 | Džibutsko | 9448628,25 | - | 9448628,25 | Konžská demokratická republika | 77174,00 | 8303900,00 | 8381074,00 | Zimbabwe | - | 7860277,62 | 7860277,62 | Kapverdy | 6398887,39 | 609351,00 | 7008238,39 | Gambia | 6398797,59 | - | 6398797,59 | Mauritánia | 2556626,03 | 3092556,00 | 5649182,03 | Guinea (Konakry) | 1824749,33 | 2563390,00 | 4388139,33 | Mayotte | 4267566,78 | - | 4267566,78 | Sierra Leone | - | 3792465,00 | 3792465,00 | Svätý Tomáš | 2511626,65 | 1032898,00 | 3544524,65 | Rovníková Guinea | 3493422,26 | - | 3493422,26 | Botswana | 3350467,76 | - | 3350467,76 | Eritrea | - | 2979328,75 | 2979328,75 | Stredoafrická republika | 172136,00 | 2648430,01 | 2820566,01 | Seychely | 2814129,34 | - | 2814129,34 | Gabon | 2752488,51 | - | 2752488,51 | Kamerun | - | 2679034,95 | 2679034,95 | Burundi | - | 2569826,25 | 2569826,25 | Sudán | - | 2153914,00 | 2153914,00 | Komory | - | 2136805,16 | 2136805,16 | Guinea-Bissau | 87206,94 | 1754270,90 | 1841477,84 | Somálsko | - | 1337428,00 | 1337428,00 | Togo | - | 1056742,00 | 1056742,00 | Svazijsko | - | 629867,00 | 629867,00 | Projekty zahŕňajúce viaceré krajiny | 2850188,63 | 31037242,25 | 33887430,88 | Ostatné príspevky z EUWF: | | Iniciatíva pre vodu v Afrike | - | 20000000,00 | 20000000,00 | Iniciatíva pre povodie Nílu | - | 19458290,62 | 19458290,62 | Vidiecke komunity v Južnom Sudáne | - | 8000000,00 | 8000000,00 | Partnerstvo Afrika-EÚ v oblasti infraštruktúry | - | 7986026,00 | 7986026,00 | Iné (geografické programy): | | Región SADC | 647456,00 | - | 647456,00 | Región IGAD | 139331,00 | - | 139331,00 | Spolu | 554461971,69 | 455409304,06 | 1009871275,75 | [1] V príslušnom období sumy zmluvne dohodnuté v rámci Nástroja EÚ na zabezpečenie vody (EUWF) (10. ERF) nepresiahli 400000 EUR. Podľa informácií v systéme CRIS v roku 2011 sa zmluvne dohodlo ďalších 117 mil. EUR. [2] Suma týkajúca sa geografických programov zahŕňa pomoc v podobe podpory všeobecného rozpočtu v tejto výške: 38 mil. EUR v prípade Burkiny Faso, 4,8 mil. EUR v prípade Beninu a 37,4 mil. EUR v prípade Maurícia. -------------------------------------------------- PRÍLOHA II OBYVATEĽSTVO POUŽÍVAJÚCE NEZLEPŠENÉ ZDROJE VODY A NEZLEPŠENÉ HYGIENICKÉ ZARIADENIA, PERCENTUÁLNY PODIEL (ODHADOVANÉ POKRYTIE) Zdroj: Spoločný monitorovací program UNICEF/WHO, aktualizovaný v marci 2010 (http://www.wssinfo.org/data-estimates/introduction/). (%) | | Voda | Hygiena | Mestské | Vidiecke | Spolu | Mestské | Vidiecke | Spolu | Angola | 1990 | 70 | 60 | 64 | 42 | 94 | 75 | 2008 | 40 | 62 | 50 | 14 | 82 | 43 | Benin | 1990 | 28 | 53 | 44 | 86 | 99 | 95 | 2008 | 16 | 31 | 25 | 76 | 96 | 88 | Burkina Faso | 1990 | 27 | 64 | 59 | 72 | 98 | 94 | 2008 | 5 | 28 | 24 | 67 | 94 | 89 | Ghana | 1990 | 16 | 63 | 46 | 89 | 96 | 93 | 2008 | 10 | 26 | 18 | 82 | 93 | 87 | Nigéria | 1990 | 21 | 70 | 53 | 61 | 64 | 63 | 2008 | 25 | 58 | 42 | 64 | 72 | 68 | Tanzánia | 1990 | 6 | 54 | 45 | 73 | 77 | 76 | 2008 | 20 | 55 | 46 | 68 | 79 | 76 | -------------------------------------------------- PRÍLOHA III ZOZNAM KONTROLOVANÝCH PROJEKTOV A PROGRAMOV Intervenčné opatrenie | Zdroj financovania | Spôsob implementácie | Náklady (mil. EUR) | Príspevok Európskej komisie (mil. EUR) | Angola Zásobovanie pitnou vodou v meste Tombwa | 8. ERF | Samostatné projekty | 8,8 | 8,8 | Zásobovanie vodou a hygienické zariadenia pre predmestské oblasti Luandy | 9. ERF | Samostatné projekty | 21,4 | 21,4 | Znižovanie detskej úmrtnosti a zvyšovanie školskej dochádzky zlepšením prístupu k vode a hygienickým zariadeniam vo vidieckych oblastiach Angoly | 9. ERF – Nástroj na zabezpečenie vody | Dohoda o príspevku s medzinárodnou organizáciou | 4,9 | 3,7 | Inštalácia alebo renovácia systému zásobovania vodou a propagácia hygieny a základných hygienických zariadení v desiatich dedinách vo vidieckej oblasti v provincii Uige | 9. ERF – Nástroj na zabezpečenie vody | Akčný grant | 1,0 | 0,5 | Benin Iniciatíva pre vodu v polomestských centrách (program rozpočtovej podpory) | 9. ERF | Podpora odvetvového rozpočtu | 15,7 | 4,8 | Zásobovanie pitnou vodou a základné hygienické zariadenia v 200 zraniteľných lokalitách v Benine | 9. ERF – Nástroj na zabezpečenie vody | Dohoda o príspevku s medzinárodnou organizáciou | 2,2 | 1,2 | Integrované hospodárenie s vodou v domácnostiach prostredníctvom asociačného a komunálneho rozvoja na severe Beninu | Všeobecný rozpočet EÚ | Akčný grant | 0,7 | 0,5 | Burkina Faso Zásobovanie pitnou vodou v meste Ouagadougou | 8. ERF | Samostatné projekty | 202,6 | 30,0 | Regionálny solárny program – Fáza II – Burkina Faso | 8. ERF | Samostatné projekty | 14,2 | 13,2 | Samoriadenie pitnej vody a hygieny vo vidieckej oblasti štyroch provincií v Burkine Faso | 9. ERF – Nástroj na zabezpečenie vody | Akčný grant | 1,2 | 0,9 | Renovácia a využívanie systému zadržiavania vody v Zibaku | 9. ERF – Nástroj na zabezpečenie vody | Akčný grant | 0,4 | 0,1 | Ghana Vidiecke zásobovanie vodou a hygiena v Severnom regióne | 8. ERF | Samostatné projekty | 12,2 | 12,2 | Integrovaný prístup k vyhubeniu guinejského červa prostredníctvom zásobovania vodou, sanitárnymi a hygienickými opatreniami v Severnom regióne, Ghana | 9. ERF | Dohoda o príspevku s medzinárodnou organizáciou | 20,0 | 15,0 | Šiesty program mikroprojektov, Ghana | 9. ERF | Samostatné projekty | 20,2 | 20,2 | Posilnenie propagačných služieb v oblasti vody a sanitárnych a hygienických služieb Ghane | Všeobecný rozpočet EÚ | Akčný grant | 1,3 | 0,9 | Zabezpečovanie udržateľnej podpory oblasti vody a sanitárnym a hygienickým opatreniam pre chudobné a znevýhodnené vidiecke a mestské komunity v Ghane | Všeobecný rozpočet EÚ | Akčný grant | 2,0 | 0,7 | Nigéria Program zásobovania vodou a hygieny pre malé mestá | 7. ERF | Samostatné projekty | 19,1 | 7,2 | Prekonávanie rozdielov: zlepšovanie zásobovania vodou a poskytovania hygienických služieb pre malé mestá v Nigérii | 9. ERF – Nástroj na zabezpečenie vody | Akčný grant | 3,9 | 2,9 | Projekt vidieckeho zásobovania vodou a hygieny v štáte Cross River | Všeobecný rozpočet EÚ | Akčný grant | 0,9 | 0,7 | Tanzánia Program zásobovania vodou pre regionálne centrá, fáza I | 8. ERF | Samostatné projekty | 44,8 | 33,6 | Program zásobovania vodou pre regionálne centrá, fáza II | 9. ERF | Samostatné projekty | 50,2 | 38,3 | Zásobovanie vodou a hygienické zariadenia pre 14 dedín v okrese Njombe | 9. ERF – Nástroj na zabezpečenie vody | Akčný grant | 2,5 | 1,6 | Program udržateľného rozvoja v okrese Kilolo | Všeobecný rozpočet EÚ | Akčný grant | 0,5 | 0,4 | -------------------------------------------------- PRÍLOHA IV POSÚDENIE KONTROLOVANÝCH PROJEKTOV Áno | Menšie nedostatky | Vážne nedostatky | Nie | Nepostačujúce dôkazy | Nevzťahuje sa | | Zabezpečenie výstupov projektu | Zariadenie je v dobrom prevádzkovom stave | Operačná úroveň spĺňa potreby príjemcov | Príjmy z poplatkov pokrývajú prevádzkové náklady | Subjekty prevádzkujúce zariadenia majú dostatočné kapacity | Voda | Hygiena | Voda | Hygiena | Angola | Zásobovanie pitnou vodou v meste Tombwa | | Nevzťahuje sa | | Nevzťahuje sa | | | | Zásobovanie vodou a hygienické zariadenia pre predmestské oblasti Luandy | | | | | | | | Znižovanie detskej úmrtnosti a zvyšovanie školskej dochádzky zlepšením prístupu k vode a hygienickým zariadeniam vo vidieckych oblastiach Angoly | | | | | | | | Inštalácia alebo renovácia systému zásobovania vodou a propagácia hygieny a základných hygienických zariadení v desiatich dedinách vo vidieckej oblasti v provincii Uige | | | | | | | | Benin | Iniciatíva pre vodu v polomestských centrách (program rozpočtovej podpory) | | Nevzťahuje sa | | Nevzťahuje sa | | | | Zásobovanie pitnou vodou a základné hygienické zariadenia v 200 zraniteľných lokalitách v Benine | | | | | | | | Integrované hospodárenie s vodou v domácnostiach prostredníctvom asociačného a komunálneho rozvoja na severe Beninu | | | | | | | | Burkina Faso | Zásobovanie pitnou vodou v meste Ouagadougou | | | | Nevzťahuje sa | | | | Regionálny solárny program – Fáza II – Burkina Faso | | Nevzťahuje sa | | Nevzťahuje sa | | | | Samoriadenie pitnej vody a hygieny vo vidieckej oblasti štyroch provincií v Burkine Faso | | Nevzťahuje sa | | Nevzťahuje sa | | | | Renovácia a využívanie systému zadržiavania vody v Zibaku | | Nevzťahuje sa | | Nevzťahuje sa | | | | Ghana | Vidiecke zásobovanie vodou a hygiena v Severnom regióne | | | | | | | | Integrovaný prístup k vyhubeniu guinejského červa prostredníctvom zásobovania vodou, sanitárnymi a hygienickými opatreniami v Severnom regióne, Ghana | | | | | | | | Šiesty program mikroprojektov, Ghana | | | | | | | | Posilnenie propagačných služieb v oblasti vody a sanitárnych a hygienických služieb Ghane | | | | | | | | Zabezpečovanie udržateľnej podpory oblasti vody a sanitárnym a hygienickým opatreniam pre chudobné a znevýhodnené vidiecke a mestské komunity v Ghane | | | | | | | | Nigéria | Program zásobovania vodou a hygieny pre malé mestá | | | | | | | | Prekonávanie rozdielov: zlepšovanie zásobovania vodou a poskytovania hygienických služieb pre malé mestá v Nigérii | | | | | | | | Projekt vidieckeho zásobovania vodou a hygieny v štáte Cross River | | | | | | | | Tanzánia | Program zásobovania vodou pre regionálne centrá, fáza I | | Nevzťahuje sa | | Nevzťahuje sa | | | | Program zásobovania vodou pre regionálne centrá, fáza II | | | | | | | | Zásobovanie vodou a hygienické zariadenia pre 14 dedín v okrese Njombe | | | | | | | | Program udržateľného rozvoja v okrese Kilolo | | | | | | | | -------------------------------------------------- PRÍLOHA V ZÁVEREČNÉ HODNOTENIA Projekt | Prijímateľská krajina | Dátum ukončenia | Dátum záverečného hodnotenia | Pripomienky | Zásobovanie pitnou vodou v meste Tombwa | Angola | 30.6.2009 | - | V čase auditu sa už pripravovali zadávacie podmienky pre záverečné hodnotenie | Zásobovanie vodou a hygienické zariadenia pre predmestské oblasti Luandy | Angola | 30.6.2009 | - | Podľa plánu sa záverečné hodnotenie má uskutočniť v prvom štvrťroku 2012 | Znižovanie detskej úmrtnosti a zvyšovanie školskej dochádzky zlepšením prístupu k vode a hygienickým zariadeniam vo vidieckych oblastiach Angoly | Angola | 12.2009 | - | Následná misia ROM sa uskutočnila v marci až apríli 2011 | Inštalácia alebo renovácia systému zásobovania vodou a propagácia hygieny a základných hygienických zariadení v desiatich dedinách vo vidieckej oblasti v provincii Uige | Angola | 31.5.2009 | - | Záverečné hodnotenie nie je v pláne | Iniciatíva pre vodu v polomestských centrách (program rozpočtovej podpory) | Benin | 12.2011 | - | V čase auditu projekt stále prebiehal | Zásobovanie pitnou vodou a základné hygienické zariadenia v 200 zraniteľných lokalitách v Benine | Benin | 8.2011 | - | V čase auditu nebolo vykonané žiadne záverečné hodnotenie | Integrované hospodárenie s vodou v domácnostiach prostredníctvom asociačného a komunálneho rozvoja na severe Beninu | Benin | 2.2009 | január 2009 | | Zásobovanie pitnou vodou v meste Ouagadougou | Burkina Faso | 31.6.2010 | - | V čase auditu ešte nebolo vykonané záverečné hodnotenie | Regionálny solárny program – Fáza II – Burkina Faso | Burkina Faso | 30.9.2010 | marec 2009 | | Samoriadenie pitnej vody a hygieny vo vidieckej oblasti štyroch provincií v Burkine Faso | Burkina Faso | 29.6.2009 | júl 2009 | | Renovácia a využívanie systému zadržiavania vody v Zibaku | Burkina Faso | 30.6.2008 | - | Záverečné hodnotenie nebolo vykonané | Vidiecke zásobovanie vodou a hygiena v Severnom regióne | Ghana | 31.10.2007 | február 2008 | | Integrovaný prístup k vyhubeniu guinejského červa prostredníctvom zásobovania vodou, sanitárnymi a hygienickými opatreniami v Severnom regióne, Ghana | Ghana | 5.6.2011 | - | V čase auditu nebolo vykonané žiadne záverečné hodnotenie | Šiesty program mikroprojektov, Ghana | Ghana | 30.6.2009 | január 2010 | | Posilnenie propagačných služieb v oblasti vody a sanitárnych a hygienických služieb Ghane | Ghana | 1.4.2005 | - | Záverečné hodnotenie nebolo vykonané | Zabezpečovanie udržateľnej podpory oblasti vody a sanitárnym a hygienickým opatreniam pre chudobné a znevýhodnené vidiecke a mestské komunity v Ghane | Ghana | 31.3.2009 | - | Záverečné hodnotenie nebolo vykonané | Program zásobovania vodou a hygieny pre malé mestá | Nigéria | 31.12.2008 | máj 2009 | Následná misia ROM sa uskutočnila v júli 2010 | Prekonávanie rozdielov: zlepšovanie zásobovania vodou a poskytovania hygienických služieb pre malé mestá v Nigérii | Nigéria | 13.9.2012 (plánovaný) | - | By the time of the audit the project was still on going | Projekt vidieckeho zásobovania vodou a hygieny v štáte Cross River | Nigéria | 31.12.2010 | jan. – feb. 2011 | | Program zásobovania vodou pre regionálne centrá, fáza I | Tanzánia | 31.12.2009 | september 2009 | | Program zásobovania vodou pre regionálne centrá, fáza II | Tanzánia | 31.12.2011 (plánovaný) | - | V čase auditu projekt stále prebiehal | Program udržateľného rozvoja v okrese Kilolo | Tanzánia | 30. 6. 2007 | 2005 – 2008 | Hodnotitelia vykonali tri kontroly projektu v novembri 2005, marci 2007 a máji 2008 | Zásobovanie vodou a hygienické zariadenia pre 14 dedín v okrese Njombe | Tanzánia | 31.12.2009 | december 2009 | | --------------------------------------------------